**Zmluva o poskytovaní služieb**

**č. ....................**

uzavretá podľa § 269 ods. (2) zákona č. 513/1991 Zb. Obchodného zákonníka a podľa zákona č. 343/2015 Z. z., o verejnom obstarávaní a o zmene a doplnení niektorých zákonov v znení neskorších predpisov

**Čl. I.**

**Zmluvné strany**

**Poskytovateľ:**

Sídlo:

Bankové spojenie:

Číslo účtu:

IČO:

DIČ:

IČ DPH:

Spoločnosť zapísaná v ..., oddiel: , vložka .....

Štatutár:

e-mail:

Tel.:

Fax:

 *(ďalej len „poskytovateľ“)*

**Objednávateľ:**

Názov: mesto Štúrovo

Sídlo: Námestie slobody 1, 943 01 Štúrovo,

Konajúci: Ing. Eugen Szabó, primátor

IČO: 00309303

e-mail:

Tel.:

Fax:

*(ďalej „objednávateľ“)*

## Čl. II.

## Predmet zmluvy

1. Poskytovateľ bol identifikovaný ako úspešný uchádzač vo verejnom obstarávaní podľa § 66 zákona
č. 343/2015 Z. z., o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s predmetom zákazky „**Nakladanie s odpadmi v meste Štúrovo“** vyhlásenom zverejnením oznámenia o vyhlásení verejného obstarávania vo Vestníku verejného obstarávania č. ................./..................... dňa .. . .. . ... pod značkou oznámenia .... - ... . Poskytovateľ sa zaväzuje poskytovať služby podľa čl. II. ods. 2 tejto zmluvy pre Objednávateľa a Objednávateľ sa zaväzuje za riadne a včas poskytované služby zaplatiť poskytovateľovi odplatu. Poskytovateľ je spoločnosť, ktorej predmetom činnosti je okrem iného aj podnikanie v oblasti nakladania s iným ako nebezpečným odpadom. Poskytovateľ vyhlasuje, že je držiteľom všetkých povolení, oprávnení a licencií potrebných k plneniu predmetu tejto zmluvy v zmysle príslušných všeobecne záväzných právnych predpisov.
2. Predmetom tejto zmluvy je poskytovanie služieb súvisiacich so zberom, prepravou, zneškodňovaním a zhodnocovaním špecifikovaných druhov odpadov z územia mesta Štúrovo v zmysle zákona č. 79/2015 Z.z. o odpadoch a o zmene a doplnení niektorých zákonov (ďalej len „zákon o odpadoch“), podľa nasledovnej špecifikácie:~~.~~
	1. Nakladanie so zmesovým komunálnym odpadom
3. Zber zmesového komunálneho odpadu (ZKO) zo zberných nádob na území mesta Štúrovo zberovým vozidlom poskytovateľa – od právnických osôb (PO), fyzických osôb-podnikateľov (FO-P) a fyzických osôb-občanov (FO-O),
4. Preprava zozbieraného zmesového komunálneho odpadu (ZKO) na miesto zhodnotenia alebo zneškodnenia,
5. Zhodnotenie zmesového komunálneho odpadu (ZKO) alebo jeho zneškodnenie uložením na skládku odpadu prevádzkovaného poskytovateľom alebo jeho zmluvným partnerom;
	1. Nakladanie s triedenými zložkami komunálneho odpadu s rozšírenou zodpovednosťou výrobcov
6. Zber triedených zložiek komunálneho odpadu s rozšírenou zodpovednosťou výrobcov (TZKO-OZV) zo zberných nádob na území mesta Štúrovo zberovým vozidlom poskytovateľa od fyzických osôb - občanov,
7. Preprava zozbieraných TZKO-OZV na miesto spracovania, zhodnotenia alebo zneškodnenia,
8. Spracovanie, zhodnotenie prípadne zneškodnenie TZKO-OZV v súlade s hierarchiou odpadového hospodárstva a v zmysle platnej legislatívy,
	1. Nakladanie s biologicky rozložiteľným odpadom
9. Zber biologicky rozložiteľného komunálneho odpadu (BRKO) zo záhrad a parkov zo zberných nádob na území mesta Štúrovo zberovým vozidlom poskytovateľa - od fyzických osôb – občanov (FO-O),
10. Preprava zozbieraného BRKO do zariadenia na zhodnotenie BRKO nachádzajúceho sa v katastrálnom území mesta Štúrovo podľa pokynov objednávateľa,
	1. Všeobecná podpora nakladania s odpadmi v meste
11. Vedenie evidencie o druhoch a množstvách vyzbieraného odpadu, jeho zhodnotení alebo zneškodnení v rozsahu platnej legislatívy,
12. Aktívna spolupráca s objednávateľom a zazmluvnenou Organizáciou zodpovednosti výrobcov (OZV) pri
	1. tvorbe harmonogramov zberu,
	2. optimalizácií hospodárenia s odpadmi a identifikácií nedostatkov,
	3. podávaní návrhov na zlepšenie systému zberu a zneškodnenia odpadov,
	4. implementácií opatrení vedúcich k zníženiu tvorby odpadov,
	5. komunikácií s občanmi a tretími stranami.
13. Služby vykonávané v súvislosti s triedenými zložkami komunálneho odpadu spadajúcimi pod rozšírenú zodpovednosť výrobcov v zmysle čl. II bodu 2.2. bude poskytovateľ vykonávať podľa zmluvy, ktorú je povinný uzatvoriť s Organizáciou zodpovednosti výrobcov OZV v súlade so zákonom č. 79/2015 Z. z. o odpadoch a o zmene a doplnení niektorých zákonov.
14. Z predmetu tejto zmluvy sú vylúčené nasledovné služby:
	1. Nakladanie s drobným stavebným odpadom (DSO),
	2. Nakladanie s nebezpečným odpadom,
	3. Nakladanie s objemným odpadom,
	4. Nakladanie s elektroodpadom, batériami a akumulátormi, so šatstvom a textíliami, odpadovými pneumatikami,
	5. Nakladanie s kuchynským odpadom, jedlými olejmi a tukmi,
	6. Prevádzkovanie zariadenia na zhodnocovanie BRKO,
	7. Zber biologického odpadu pochádzajúceho z údržby verejnej zelene,
	8. Sezónny zber biologicky rozložiteľného komunálneho odpadu zo záhrad,
	9. Sezónny zber objemného odpadu,
	10. Zber odpadov z odpadkových košov na území mesta,
	11. Zriadenie a prevádzkovanie zberného dvora na území mesta Štúrovo;
	12. Poskytnutie zberných nádob, vriec a veľkoobjemových kontajnerov (ďalej VOK) na zber a prepravu komunálneho odpadu,
	13. Oprava, údržba, umývanie a dezinfekcia zberných nádob,

**Článok III.**

**Spôsob, miesto a čas plnenia**

1. Poskytovateľ sa zaväzuje vykonávať služby podľa tejto zmluvy pravidelne v rozsahu a termínoch špecifikovaných v tejto zmluve a jej príloh.
2. Poskytovateľ je povinný za každý kalendárny mesiac, a to k poslednému dňu príslušného kalendárneho mesiaca, vyhotoviť „Protokol o poskytnutí služby“ (ďalej len Protokol) v ktorom uvedie druh pozbieraného odpadu, katalógové číslo odpadu, miesto odberu, dátum odberu, množstvo odobraného odpadu v zmysle vážnych lístkov vyhotovených v priebehu kalendárneho mesiaca, počet vyprázdnených zberných nádob podľa druhu nádoby a odpadu, jednotkové ceny, celkovú cenu, mená a podpisy oprávnených osôb odovzdávajúceho a preberajúceho zamestnanca poskytovateľ a objednávateľa, pečiatku a dátum.
3. Poskytovateľ je povinný zaslať Protokol objednávateľovi v lehote najneskôr do 3 pracovných dní po skončení príslušného kalendárneho mesiaca a zároveň vyzvať objednávateľa na potvrdenie Protokolu za príslušný kalendárny mesiac. Objednávateľ po kontrole správnosti protokolu sa k nemu vyjadrí najneskôr do 5 pracovných dní po jeho obdržaní od poskytovateľa. V prípade zistenia chýb resp. nesúladu skutočného stavu s údajmi v predloženom protokole, má objednávateľ právo vrátiť poskytovateľovi protokol na prepracovanie. Opravený protokol je poskytovateľ povinný predložiť do 2 pracovných dní (odo dňa vrátenia na prepracovanie) na opätovné schválenie objednávateľovi. Poskytovateľ je povinný spolu s protokolom odovzdať kópie všetkých vážnych lístkov týkajúcich sa odovzdaných odpadov v príslušnom kalendárnom mesiaci osobe poverenej objednávateľom na jeho prevzatie a kontrolu jeho obsahu.
4. Miestom plnenia tejto zmluvy je územie mesta Štúrovo resp. územie skládky iných ako nebezpečných odpadov v katastri obce ..............
5. Poskytovateľ bude vykonávať služby vo vlastnom mene, na vlastný účet a na vlastné nebezpečenstvo. V prípade vykonávania časti služieb prostredníctvom subdodávateľov nesie zodpovednosť za ich vykonávanie v plnom rozsahu poskytovateľ; v takomto prípade poskytovateľ znáša aj všetky náklady a odmenu subdodávateľa.

**Článok IV.**

**Cena a platobné podmienky.**

* 1. Ceny za poskytované služby sú stanovené ako výsledok verejného obstarávania identifikovaného v bode 1 článku II tejto zmluvy na základe cenovej ponuky poskytovateľa a v súlade so zákonom č. 18/1996 Z.z. o cenách v platnom znení.
	2. Ceny za poskytovanie služieb podľa čl. II. ods. 2 tejto zmluvy súvisiacich so zberom, prepravou, zneškodňovaním a zhodnocovaním odpadov sú určené vo výške na základe cenovej ponuky poskytovateľa:

Tabuľka č. 1:

| Číslo položky | Názov položky | jednotka | Predpokladané množstvo (za celé obdobie trvania rámcovej dohody – 4 roky) | Jednotková cena v EUR bez DPH | Jednotková cena v EUR s DPH | Celková cena položky v EUR s DPH |
| --- | --- | --- | --- | --- | --- | --- |
| 1. | Zneškodnenie/zhodnotenie - Zmesový komunálny odpad (20 03 01) | tona (t) | 11 368 |  |  |  |
| 2. | Zber jednej 1100 l nádoby – zmesový komunálny odpad (plastová) | ks | 148 160 |  |  |  |
| 3. | Zber jednej 120 l nádoby (plastové) - zmesový komunálny odpad (čierna) | ks | 227 916 |  |  |  |
| 4. | Zber jednej nádoby na BRKO 120 l nádoba ( plastová) hnedá | ks | 68 000 |  |  |  |
| 5. | Zber jednej nádoby na BRKO 1100 l nádoba ( plastová) hnedá | ks | 800 |  |  |  |
| 1.-5. | SPOLU cena  |  |  |

* 1. V cenách uvedených v bode 2 tohto článku sú zahrnuté všetky ekonomicky oprávnené náklady súvisiace s predmetom plnenia a primeraný zisk poskytovateľa, okrem iného aj náklady vyplývajúce z polohy a umiestnenia miesta skládky, ktorú poskytovateľ deklaroval pri predkladaní ponúk a v zmysle zmluvy o ukladaní povolených druhov odpadu na skládku s prevádzkovateľom skládky uvedenej v prílohe č. 3 tejto zmluvy, zo spôsobu realizácie prác, zo starostlivosti o bezpečnosť, ochranu zdravia a protipožiarnych opatrení, náklady na dopravu, náklady na likvidáciu odpadu, náklady vyplývajúce z podnikateľského rizika pri realizácii prác za sťažených podmienok a miestnych prekážok ako aj ostatné náklady súvisiace s predmetom zmluvy tu neuvedené. V cenách uvedených v bode 2 tohto článku nie sú zahrnuté zákonom č. 329/2018 Z. z. o poplatkoch za uloženie odpadov stanovené poplatky za uloženie odpadu na skládku, ktoré však budú súčasťou celkovej ceny za poskytovanie služieb v zmysle tejto zmluvy a platných právnych predpisov.
	2. Financovanie a zabezpečovanie vykonávania triedeného zberu pre papier, plasty, sklo, obaly z kovu a viacvrstvové kombinované materiály na báze lepenky sa uskutočňuje v zmysle zákona č. 79/2015 Z. z. o odpadoch a o zmene a doplnení niektorých zákonov v platnom znení.
	3. Zmluvné strany berú na vedomie, že náklady na triedený zber oddelene zbieranej zložky KO patriacej do vyhradeného prúdu odpadu vrátane zberu a vytriedenia týchto zložiek na zbernom dvore (papier, plasty, sklo, obaly z kovu, viacvrstvové kombinované materiály na báze lepenky) pri ktorých sa uplatňuje rozšírená zodpovednosť výrobcov, nie sú zahrnuté v cene za poskytované služby voči objednávateľovi. Tieto náklady si poskytovateľ uplatní u organizácii zodpovednosti výrobcov, s ktorou má/bude mať objednávateľ a poskytovateľ uzatvorenú samostatnú zmluvu.
	4. Ceny dohodnuté v tejto zmluve sú konečné a záväzné pre obidve zmluvné strany po celú dohodnutú dobu platnosti a účinnosti tejto zmluvy, okrem:
1. zmeny legislatívy týkajúcej sa zvýšenia poplatku za uloženie odpadu,
2. zmeny sadzby DPH,
3. zmeny miesta zneškodnenia zmesového komunálneho odpadu (skládky)

v takom prípade sú obidve zmluvné strany povinné do 30 dní od uvedenej zmeny uzavrieť písomný očíslovaný dodatok k tejto zmluve, ktorým upravia výšku cien za poskytované služby, aby zodpovedala vyššie uvedeným zmenám.

* 1. Podkladom pre zaplatenie ceny je faktúra vystavená poskytovateľom a preukázateľne doručená objednávateľovi. Fakturované môžu byť len skutočne poskytnuté služby v súlade s objednávateľom potvrdeného „Protokolu o poskytnutí služby“. Splatnosť faktúry je 30 kalendárnych dní odo dňa doručenia faktúry objednávateľovi.
	2. Poskytovateľ bude vystavovať faktúru za poskytovanie služieb v zmysle tejto zmluvy mesačne k poslednému dňu príslušného kalendárneho mesiaca, a zasielať faktúru objednávateľovi vždy najneskôr do 15 kalendárnych dní odo dňa uplynutia príslušného kalendárneho mesiaca. Neoddeliteľnou súčasťou faktúry bude „Protokol o poskytnutí služby", v ktorom budú zaznamenané činnosti vykonané poskytovateľom a údaje podľa bodu 2 článku IV. tejto zmluvy v danom kalendárnom mesiaci.
	3. Faktúra musí obsahovať všetky náležitosti podľa príslušných právnych predpisov. V prípade, že faktúra nebude obsahovať príslušné náležitosti alebo bude vyhotovená obsahovo nesprávne, je objednávateľ oprávnený vrátiť ju poskytovateľovi v lehote splatnosti s písomným odôvodnením na doplnenie a prepracovanie. V takom prípade sa plynutie lehoty splatnosti zastaví a nová lehota splatnosti začne plynúť doručením opravenej faktúry objednávateľovi.

**Článok V.**

**Povinnosti poskytovateľa a spolupráca objednávateľa**

* + - 1. Poskytovateľ je povinný zabezpečovať a vykonávať všetky služby uvedené v tejto zmluve včas a riadne, v súlade s platnou legislatívou v odpadovom hospodárstve a touto zmluvou. Zberné vozidlá zabezpečí poskytovateľ tak, aby tieto boli k dispozícii počas celého trvania tejto zmluvy.
			2. Poskytovateľ sa zaväzuje, že zber odpadov bude vykonávať zberovými vozidlami spĺňajúcimi platné bezpečnostné a ekologické predpisy. Zároveň sa zaväzuje, že do 4 mesiacov od podpisu tejto zmluvy až do konca zmluvného obdobia, zberové vozidlá vykonávajúce zber odpadov podľa tejto zmluvy budú spĺňať emisnú triedu EURO 5 alebo vyššiu. Všetky zberové vozidlá poskytovateľa musia byť vybavené GPS technikou na sledovanie pohybu vozidiel a vykazovania ubehnutých kilometrov, ako aj kamerou vhodnou na zaznamenanie situácie priebehu vykonávania zberu. Na požiadanie objednávateľa, poskytovateľ je povinný mu sprístupniť informácie z GPS zariadenia, ako aj z kamery k nahliadnutiu prípadne k inému použitiu slúžiacemu k objasneniu sporných situácií počas zberu. Uvedené informácie musia byť dostupné minimálne za 3 mesiace spätne.
			3. Na účely zberu odpadu v zmysle tejto zmluvy objednávateľ na vlastné náklady zabezpečí špecifikovaný druh a počet zberných nádob. Aktuálny zoznam, počet a rozmiestnenie zberných nádob, objednávateľ odovzdá poskytovateľovi ku dňu začatia poskytovania služieb. Objednávateľ je oprávnený zmeniť počet zberných nádob počas trvania tejto zmluvy za účelom skvalitnenia a zefektívnenia poskytovania služieb. Zmluvné strany sa dohodli minimálne 1x ročne si vzájomne odsúhlasovať počet a rozmiestnenie zberných nádob.
			4. Poskytovateľ sa zaväzuje zabezpečiť zber KO podľa harmonogramu v zmysle Prílohy č. 5. Aktuálny rozpis harmonogramu zberu objednávateľ odovzdá poskytovateľovi po vyhlásení výsledku verejného obstarania. Harmonogramy zberu je možné meniť na základe vzájomnej dohody oboch zmluvných strán, formou dodatku k zmluve.
			5. Poskytovateľ sa zaväzuje viesť Prevádzkový denník, v ktorom bude uvádzať informácie o realizovanom zbere, preprave a zneškodnení KO na dennej báze. Záznamy zapísané do Prevádzkového denníka poskytne poskytovateľ objednávateľovi v 7 dňovej periodicite na e-mailovú adresu objednávateľa.
			6. Poskytovateľ je povinný vyprázdňovať zberné nádoby tak, aby nedošlo k hygienickým, bezpečnostným, ekologickým, požiarnym a iným závadám, prípadne ku škode na majetku alebo poškodeniu životného prostredia.
			7. Poskytovateľ má právo premiestniť zberné nádoby zo stanovišťa zberných nádob na dobu potrebnú pre ich vyprázdnenie. Po vyprázdnení je povinný ich umiestniť na pôvodné miesto, usporiadane a so zavretým poklopom.
			8. Zber a preprava komunálneho odpadu v zmysle tejto zmluvy bude poskytovateľom vykonávaná v jednotlivých častiach mesta v takom dennom čase, aby bola cestná premávka výkonom zberu komunálnych odpadov čo najmenej obmedzená. Objednávateľ si vyhradzuje zmenu času zberu komunálnych odpadov poskytovateľom.
			9. V prípade, že zber a prepravu z technických príčin poskytovateľa, alebo z dôvodov nezapríčinených poskytovateľom (napr. rozkopávka miestnej komunikácie, sťažené klimatické podmienky, a iné ), nebude možné vykonať v stanovenom termíne, bude tento poskytovateľom vykonaný najneskôr do 24. hodín po stanovenom termíne, alebo v stanovenom termíne po dohode s objednávateľom. Udalosť bude zaznamenaná v Prevádzkovom denníku a bezodkladne oznámená objednávateľovi.
			10. Ak poskytovateľ počas zberu KO zistí umiestnenie odpadu mimo zberných nádob alebo inú závadu, poskytovateľ o vzniknutej situácii vyznačí záznam do Prevádzkového denníka a súčasne o vzniknutej skutočnosti bezodkladne upovedomí zodpovedného pracovníka objednávateľa. O tejto skutočnosti poskytovateľ je povinný informovať včas a vhodným spôsobom aj dotknutých obyvateľov mesta.
			11. Poskytovateľ sa zaväzuje počas poskytovania služieb dodržiavať platné všeobecne záväzné nariadenia mesta o nakladaní s komunálnymi a drobnými stavebnými odpadmi.
			12. Poskytovateľ sa zaväzuje vykonávať zber a prepravu komunálneho odpadu podľa tejto zmluvy na základe platného oprávnenia vydaného v súlade so zákonom č. 79/2015 Z.z. o odpadoch a o zmene a doplnení niektorých zákonov, počas celej doby platnosti tejto zmluvy.
			13. Poskytovateľ sa zaväzuje pre prípad uvedený v § 59, ods. 5 zákona č. 79/2015 Z.z. o odpadoch umožniť výkon overenia funkčnosti triedeného zberu a poskytnúť súčinnosť OZV, súčasne je povinný zabezpečiť zmeny systému navrhnuté OZV v súčinnosti s objednávateľom. V prípade, že poskytovateľ nezabezpečí zmeny systému navrhnuté OZV bude znášať náklady presahujúce výšku obvyklých nákladov v príslušnom regióne v plnom rozsahu.
			14. Poskytovateľ je povinný predkladať objednávateľovi doklady preukazujúce spôsob nakladania
			s odpadom od nasledujúcich držiteľov odpadu až po konečného zneškodňovateľa odpadu za každý ukončený štvrťrok v kalendárnom roku, a to do 30 dní nasledujúceho mesiaca.
			15. V rámci zberu BRKO je poskytovateľ povinný vyprázdňovať aj vrecia o objeme maximálne 120l obsahujúce BRKO vyložené vedľa hnedej nádoby ako aj zbierať aj nerozvetvené konáre zviazané do zväzku s maximálnou dĺžkou 1m.
			16. Poskytovateľ bol povinný mať pred uzatvorením tejto zmluvy uzatvorenú poistnú zmluvu za škodu spôsobenú pri prevádzkovej činnosti poskytovateľa na poistnú sumu minimálne 20 000 EUR, ktorá musí byť účinná po celú dobu trvania tejto zmluvy. Poistenie podľa predchádzajúcej vety musí pokrývať zodpovednosť za akúkoľvek škodu spôsobenú činnosťou poskytovateľa pri plnení povinností podľa tejto zmluvy objednávateľovi a tretím osobám. Fotokópia poistnej zmluvy je prílohou číslo 4 tejto zmluvy. Zánik, resp. neexistencia poistnej zmluvy počas trvania tejto zmluvy je dôvodom na odstúpenie od tejto zmluvy zo strany objednávateľa.
			17. Škody preukázateľne spôsobené pri výkone plnenia z tejto zmluvy zamestnancami poskytovateľa, je poskytovateľ povinný odstrániť, resp. nahradiť na vlastné náklady a bezodkladne ohlásiť objednávateľovi.
			18. Objednávateľ určí oprávnené osoby na zadávanie a preberanie predmetných služieb. Oprávnené osoby majú právomoc priebežne kontrolovať predmetné činnosti a fyzicky po ukončení služieb na tvare miesta preberať vykonané služby. Objednávateľ si vyhradzuje právo zmeniť resp. doplniť oprávnené osoby počas obdobia trvania zmluvy.
			19. Objednávateľ poskytne poskytovateľovi služieb potrebnú súčinnosť podaním potrebných informácii k realizácii plnenia z tejto zmluvy a je povinný informovať poskytovateľa o prípadných zmenách dotýkajúcich sa predmetu zmluvy.

**Článok VI.**

**Sankcie**

1. V prípade, že poskytovateľ nezabezpečí plnenie predmetu zmluvy alebo jeho časti včas, v lehotách dohodnutých v harmonograme zberu podľa Prílohy č. 5, má objednávateľ na základe dohody s poskytovateľom právo požadovať od poskytovateľa zmluvnú pokutu vo výške 100,-€, a to za každý deň omeškania až do splnenia záväzku.
2. V prípade, že poskytovateľ poruší svoje povinnosti vyplývajúce z čl. V, v bodoch 2, 4, 5, 6, 7, 9, 11, 12, 14 alebo 16, má objednávateľ právo požadovať od poskytovateľa zmluvnú pokutu vo výške 300,- Eur za každý prípad porušenia, a to aj opakovane.
3. V prípade, že objednávateľ neuhradí faktúry v stanovenej lehote splatnosti alebo podľa dohodnutého splátkového kalendára, poskytovateľ je oprávnený fakturovať úroky z omeškania vo výške 0,05 % z neuhradenej fakturovanej čiastky za každý deň omeškania.
4. Zmluvná pokuta je splatná v lehote splatnosti najbližšej fakturácie poskytovateľa služieb za služby vykonané v danom kalendárnom mesiaci.
5. Zaplatenie zmluvnej pokuty nevylučuje povinnosť poskytovateľa uhradiť objednávateľovi škodu v plnej výške, ktorá vznikla nesplnením záväzkov, ktoré pre neho zo zmluvného vzťahu vyplývajú.

**Článok VII.**

**Zánik zmluvy**

1. Objednávateľ a poskytovateľ sa dohodli, že záväzok založený touto zmluvou sa ruší:
2. uplynutím doby, na ktorú bola zmluva uzavretá,
3. dohodou zmluvných strán,
4. výpoveďou objednávateľa v prípade, ak poskytovateľ:
	* + nie je schopný dodať alebo nedodá objednávateľovi plnenie v rozsahu podľa tejto zmluvy za cenu určenú v Článku IV. tejto zmluvy; alebo
		+ neplní akékoľvek svoje práva a povinnosti na základe tejto zmluvy riadne a včas, a to ani napriek písomnému upozorneniu objednávateľa s 8 dňovou lehotou na odstránenie tohto stavu.

Pre prípad výpovede si zmluvné strany dohodli 2 mesačnú výpovednú lehotu, ktorá začne plynúť od prvého dňa kalendárneho mesiaca nasledujúceho po doručení výpovede;

1. odstúpením od tejto zmluvy ktoroukoľvek zmluvnou stranou v prípade podstatného porušenia povinnosti druhej zmluvnej strany, alebo z dôvodov uvedených v tejto zmluve alebo v zákone;
2. odstúpením objednávateľa od tejto zmluvy aj v prípade, že poskytovateľ stratí príslušné oprávnenia na plnenie povinností podľa tejto zmluvy;
3. zánikom poskytovateľa bez právneho nástupcu;
4. odstúpením objednávateľa od tejto zmluvy aj v prípade, že
	* + bol podaný návrh na vyhlásenie konkurzu alebo reštrukturalizácie proti poskytovateľovi, alebo
		+ návrh na vyhlásenie konkurzu (reštrukturalizácie) proti poskytovateľovi bol zamietnutý pre nedostatok majetku, alebo
		+ poskytovateľ vstúpil do likvidácie.
5. Odstúpenie od tejto zmluvy je jednostranný právny úkon, ktorý je zmluvná strana, ktorá odstupuje od tejto zmluvy povinná písomne doručiť druhej zmluvnej strane, a to na poslednú známu adresu; zmluvné strany sa dohodli, že marenie prevzatia zásielky alebo neprevzatie zásielky v poštových odberných lehotách, nemá vplyv na platnosť a účinnosť odstúpenia od tejto zmluvy. Odstúpením od zmluvy sa zmluva zrušuje ku dňu doručenia písomného oznámenia o odstúpení od zmluvy adresátovi.
6. V prípade zrušenia záväzku vyplývajúceho z tejto zmluvy, sú zmluvné strany povinné bez zbytočného odkladu vysporiadať vzájomné práva a povinnosti vyplývajúce im z tejto zmluvy.
7. Objednávateľ nesmie uzavrieť zmluvu s uchádzačom (poskytovateľom) alebo uchádzačmi (poskytovateľmi), ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
8. Objednávateľ môže odstúpiť od zmluvy, uzavretej s uchádzačom (poskytovateľom), ktorý nebol v čase uzavretia zmluvy zapísaný v registri partnerov verejného sektora, ak mal povinnosť zapisovať sa do registra partnerov alebo ak bol vymazaný z registra partnerov verejného sektora.

**Čl. VIII.**

###### Subdodávateľská doložka

###### Pravidlá na zmenu subdodávateľov

###### a oznamovacia povinnosť poskytovateľa

* 1. V zmysle § 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), poskytovateľ uvedie údaje o všetkých známych subdodávateľoch (obchodné meno, sídlo/miesto podnikania, IČO,  predmet subdodávky, podiel z ceny na plnení v EUR), údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Uvedený doklad podpísaný štatutárnym orgánom alebo členom štatutárneho orgánu poskytovateľa tvorí prílohu č.2 k zmluve.
	2. Poskytovateľ je oprávnený kedykoľvek počas trvania tejto zmluvy vymeniť ktoréhokoľvek subdodávateľa za predpokladu,

- že nový subdodávateľ má oprávnenie poskytovať služby v rozsahu, ktorým sa podieľa na plnení predmetu zmluvy;

- že nový subdodávateľ nemá uložený zákaz účasti vo verejnom obstarávaní potvrdený konečným rozhodnutím v SR alebo v štáte sídla, miesta podnikania alebo obvyklého pobytu;

- že nový subdodávateľ spĺňa povinnosť podľa § 11 ods. 1 zákona č. 343/2015 Z. z. o verejnom obstarávaní v prípade subdodávateľa, ktorý má povinnosť zapisovať sa do registra partnerov verejného sektora.

* 1. Poskytovateľ sa v zmysle § 41 ods. 4 zákona č. 343/2015 Z. z. o verejnom obstarávaní v prípade poskytovania služieb čo i len z časti prostredníctvom subdodávateľa/ subdodávateľov, ktorého/ktorých uviedol v prílohe č. 2 k tejto zmluve (*čl. VIII* *bod 1 zmluvy*) **zaväzuje, pri zmene subdodávateľa počas plnenia zmluvy vždy vopred, najneskôr 5 dní pred prijatím subdodávky od nového subdodávateľa alebo od uzavretia zmluvného vzťahu s novým subdodávateľom písomne upovedomiť objednávateľa.** Poskytovateľ je povinný oznámiť objednávateľovi: údaje o subdodávateľovi  *(obchodné meno, sídlo/miesto podnikania, IČO, označenie registra v ktorom je zapísaný,  predmet subdodávky, podiel z ceny na plnení v EUR),* údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a priloží k oznámeniu relevantné doklady, ktorými preukáže, že nový subdodávateľ je oprávnený poskytovať služby v rozsahu, ktorým sa podieľa na plnení predmetu zmluvy; že nový subdodávateľ spĺňa povinnosť podľa § 11 ods. 1 zákona č. 343/2015 Z. z. o verejnom obstarávaní v prípade subdodávateľa, ktorý má povinnosť zapisovať sa do registra partnerov verejného sektora, resp. doklad o tom, že uvedenú povinnosť nemá. Predložené oznámenie a súvisiace doklady (originály, alebo úradne overené kópie, ak sa nejedná o doklady verejne prístupné) sa stanú súčasťou dokumentácie o verejnom obstarávaní. V prípade, ak poskytovateľ nesplní niektorú z povinností uvedených v tomto odseku, objednávateľ je oprávnený odstúpiť od tejto zmluvy a zároveň poskytovateľ je povinný zaplatiť objednávateľovi zmluvnú pokutu vo výške 500 eur.
	2. V prípade, ak poskytovateľ poskytuje služby čo i len z časti prostredníctvom subdodávateľa, objednávateľ môže kedykoľvek písomne požiadať poskytovateľa, aby bezodkladne odvolal subdodávateľa z poskytovania služby, ktorý podľa názoru objednávateľa neposkytuje služby v potrebnej kvalite, v súlade s požiadavkami verejného obstarávateľa na predmet zákazky. Odvolaný subdodávateľ bude poskytovateľom bezodkladne, najneskôr však do jedného mesiaca od doručenia písomnej žiadosti objednávateľa nahradený za dodržania požiadaviek a podmienok uvedených v čl. VIII. bode 2 tejto zmluvy. V prípade, ak poskytovateľ nesplní povinnosti uvedené v tomto odseku, objednávateľ je oprávnený odstúpiť od tejto zmluvy a zároveň poskytovateľ je povinný zaplatiť objednávateľovi zmluvnú pokutu vo výške 5000 eur. Odvolaním subdodávateľa nevzniká poskytovateľovi nárok na zmenu termínu poskytnutia služby, ani nárok na zmenu ceny.
	3. Objednávateľ je oprávnený kedykoľvek počas trvania tejto zmluvy požadovať od poskytovateľa predloženie všetkých zmlúv uzatvorených so subdodávateľmi.
	4. Poskytovateľ v prípade požiadavky objednávateľa uvedenej v čl. VIII. bode 5 tejto zmluvy, sa zaväzuje predložiť všetky zmluvy so subdodávateľmi v lehote do troch pracovných dní od prevzatia písomnej žiadosti objednávateľa. V prípade, ak poskytovateľ v stanovenej lehote nesplní povinnosti uvedené v tomto odseku, je povinný zaplatiť objednávateľovi zmluvnú pokutu vo výške 500 eur, a to aj opakovane.
	5. Poskytovateľ sa zaväzuje, že bezodkladne odvolá subdodávateľa z poskytovania služieb ak

- nemá oprávnenie poskytovať služby v rozsahu, ktorým sa podieľa na plnení predmetu zmluvy;

- nespĺňa povinnosť podľa § 11 ods. 1 zákona č. 343/2015 Z. z. o verejnom obstarávaní v prípade subdodávateľa, ktorý má povinnosť zapisovať sa do registra partnerov verejného sektora. V prípade ak poskytovateľ nesplní uvedené povinnosti je povinný zaplatiť objednávateľovi zmluvnú pokutu vo výške 500 eur, a to aj opakovane. Odvolaním subdodávateľa nevzniká poskytovateľovi nárok na zmenu termínu poskytnutia služby, ani nárok na zmenu ceny.

* 1. V prípade ak poskytovateľ využije subdodávateľa, ktorý je povinný byť zapísaný v registri partnerov verejného sektora a tento subdodávateľ nie je zapísaný v registri partnerov verejného sektora, má Objednávateľ právo odstúpiť od Zmluvy a má nárok na zmluvnú pokutu vo výške 5% z celkovej ceny. Pričom za celkovú cenu sa považuje hodnota, ktorú poskytovateľ uvidel vo svojom návrhu na plnenie kritérií verejného obstarávania podľa čl.II bodu 1 zmluvy.
	2. Vyššie uvedenými ustanoveniami nie je dotknutá zodpovednosť poskytovateľa za plnenie tejto zmluvy a nesie zodpovednosť, ako keby plnil sám. V prípade ak poskytovateľ využije subdodávateľa, poskytovateľ znáša aj všetky náklady a odmenu subdodávateľa; použitím subdodávateľa sa teda cena podľa čl. IV. tejto zmluvy nemení.

**Článok IX.**

**Spoločné a záverečné ustanovenia**

1. Táto zmluva sa uzatvára na dobu 4 roky odo dňa nadobudnutia účinnosti tejto zmluvy.
2. Akékoľvek zmeny a doplnky k tejto zmluve sú platné výlučne v písomnej forme odsúhlasenej obidvomi zmluvnými stranami, vo forme dodatku k zmluve.
3. Na zmeny tejto zmluvy sa primerane aplikujú ust. § 18 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.
4. Práva a povinnosti zmluvných strán, ktoré nie sú touto zmluvou výslovne upravené, sa riadia príslušnými ustanoveniami Obchodného zákonníka a ostatných právnych predpisov.
5. Zmluvné strany sa zaväzujú urovnať všetky spory vzniknuté v súvislosti s touto zmluvou predovšetkým mimosúdnou dohodou.
6. Ak by niektoré ustanovenie tejto zmluvy bolo alebo sa po uzavretí tejto zmluvy stalo neplatným, nebudú tým dotknuté ostatné ustanovenia tejto zmluvy. Zmluvné strany sú povinné bezodkladne neplatné ustanovenie nahradiť novým, zodpovedajúcim hospodárskemu účelu tejto zmluvy, ktorý zmluvné strany sledovali v čase jej uzatvorenia.
7. Táto zmluva nadobúda platnosť dňom jej podpisu obidvoma zmluvnými stranami a účinnosť v súlade s ust. § 47a ods. 1 Občianskeho zákonníka v platnom znení dňom nasledujúcim po dni jej zverejnenia na webovom sídle Objednávateľa.
8. Zmluvné strany sa dohodli, že povinnosť doručiť písomnosť podľa tejto zmluvy sa považuje v konkrétnom prípade za splnenú dňom prevzatia písomnosti alebo odmietnutím túto písomnosť prevziať druhou zmluvnou stranou. Ak sa v prípade doručovania prostredníctvom poštového podniku vráti doručovaná zásielka ako nedoručená alebo nedoručiteľná, považuje sa takáto zásielka za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zásielky); pre doručovanie je rozhodné sídlo zapísané v obchodnom alebo inom registri.
9. Táto zmluva bola vyhotovená v dvoch vyhotoveniach s platnosťou originálu, pričom každá zo zmluvných strán obdrží jedno vyhotovenie zmluvy.
10. Zmluvné strany vyhlasujú, že si túto zmluvu prečítali a že táto, tak ako bola vyhotovená, zodpovedá ich skutočnej vôli, ktorú si vzájomne vážne, zrozumiteľne a úplne slobodne prejavili, na dôkaz čoho pripájajú podpisy svojich štatutárnych orgánov.
11. Neoddeliteľnou súčasťou tejto zmluvy je:
* príloha č. 1 – Špecifikácia predmetu zmluvy
* príloha č. 2 – zoznam subdodávateľov
* príloha č. 3 – zmluva medzi poskytovateľom služby a prevádzkovateľom skládky na zneškodnenie zmesového komunálneho odpadu
* príloha č. 4 - poistná zmluva
* príloha č. 5 – Harmonogram zberu KO

Objednávateľ: Poskytovateľ:

V .............................. dňa ............................... V ................................. dňa ...............................

..................................................................... .....................................................................

(meno, priezvisko, funkcia) (meno, priezvisko, funkcia)